**ΠΡΟΣΚΛΗΣΗ**

Το Κέντρο Έρευνας, Καινοτομίας και Επιχειρηματικότητας «Αρχιμήδης», σε συνεργασία με τη δικηγορική εταιρεία **Σιούφας και Συνεργάτες,** σας προσκαλεί την **Τετάρτη 8 Δεκεμβρίου 2021 και ώρα 14.00** στο **διαδικτυακό**ενημερωτικό εργαστήριο (webinar) με τίτλο:

 ***“Το νέο πλαίσιο δημιουργίας***

***Τεχνοβλαστών Ακαδημαϊκών Ιδρυμάτων”***

|  |
| --- |
| *Η εξέλιξη της έννοιας της “Τρίτης Αποστολής” (Third Mision) των Πανεπιστημίων έχει αλλάξει το ρόλο της Μεταφοράς Τεχνολογίας (ΜT). Η MT περιλαμβάνει μία σειρά από φορείς όπως φορείς έρευνας και ανάπτυξης (πανεπιστήμια, ερευνητικοί φορείς, εταιρείες που βασίζονται στην τεχνολογία), αποδέκτες τεχνολογίας (συνήθως ΜΜΕ, βιομηχανίες, αλλά και μεγάλοι οργανισμοί), διαμεσολαβητές ΜΤ (μεσίτες ΔΙ, τεχνολογικά πάρκα, θερμοκοιτίδες, επιταχυντές, κ.λπ.), χρηματοπιστωτικά ιδρύματα (τράπεζες, επενδυτές, εταιρείες επιχειρηματικών κεφαλαίων κ.λπ.) και επιχειρηματικούς συμβούλους (δικηγόροι, σύμβουλοι επιχειρήσεων κ.λπ.).**Σημαντικό ρόλο στην επίτευξή της, έχει η ανάπτυξη βιώσιμων τεχνοβλαστών με σημείο αναφοράς τα ακαδημαϊκά ιδρύματα, που θα υποστηρίζουν την εμβάθυνση της έρευνας, την ανάπτυξη λειτουργικών πρωτοτύπων στο πλαίσιο της καινοτομίας, και τη βελτίωση προϊόντων και υπηρεσιών προς όφελος της Κοινωνίας. Το παραπάνω πλαίσιο έρχεται να οριοθετήσει ο νόμος «****Ρυθμίσεις για τις Εταιρείες Τεχνοβλαστούς»*** *του Υπουργείου Ανάπτυξης και Επενδύσεων.*  |

Το Εργαστήριο θα επικεντρωθεί στα παρακάτω θέματα:

* Ενημέρωση για το νέο νόμο «**Ρυθμίσεις για τις Εταιρείες Τεχνοβλαστούς»** του Υπουργείου Ανάπτυξης και Επενδύσεων
* Διαδικασία Ίδρυσης Τεχνοβλαστών από μέλη της πανεπιστημιακής κοινότητας του ΕΚΠΑ
* Θέματα υποστήριξης ανάπτυξης Τεχνοβλαστών από το Κέντρο Αρχιμήδης.

Το **Εργαστήριο** θα πραγματοποιηθεί **διαδικτυακά**, και για τη συμμετοχή απαιτείται εγγραφή. Στους εγγεγραμμένους συμμετέχοντες θα σταλεί υπερ-σύνδεσμος (link) για τη σύνδεσή τους πριν την πραγματοποίηση του Εργαστηρίου.

**Δηλώστε συμμετοχή** [**εδώ**](https://forms.gle/mMgzNB2XohZ3gTsp9)**.**

**Σύνδεση στο Webinar: 13.30 – Διάρκεια Σεμιναρίου: 14:00-16:00**

Για περισσότερες πληροφορίες, μπορείτε να επικοινωνείτε με τα στελέχη του Κέντρου Αρχιμήδης στο archimedes@uoa.gr .

Από το Κέντρο Αρχιμήδης

**Πρόγραμμα Ενημερωτικού Εργαστηρίου**

***“Το νέο πλαίσιο δημιουργίας Τεχνοβλαστών Ακαδημαϊκών Ιδρυμάτων”***

**14:00-14:05:**

Καλωσόρισμα Αντιπρύτανη Έρευνας και Δια Βίου Εκπαίδευσης ΕΚΠΑ, Καθηγητή κ. Νικόλαου Βούλγαρη.

**14:05-14.10:**

Χαιρετισμός Πρύτανη ΕΚΠΑ, Καθηγητή κ. Μελέτιου – Αθανάσιου Δημόπουλου.

**14:10-14:20:**

Χαιρετισμός Υφυπουργού Ανάπτυξης και Επενδύσεων για την Έρευνα και την Καινοτομία Δρ. Χρίστου Δήμα.

**14:20-14:30:**

Χαιρετισμός Ακαδημαϊκού Συμβούλου Κέντρου Αρχιμήδης, Ομ. Καθηγητή κ. Νικόλαου Μυλωνά.

**14:30-14:50:**

Παρουσίαση του νόμου «Ρυθμίσεις για τις Εταιρείες Τεχνοβλαστούς», Μιχάλης Δρίτσας, Διευθυντής γραφείου του Υφυπουργού Ανάπτυξης και Επενδύσεων Δρ. Χρίστου Δήμα.

**14:50-15:30:**

Σχολιασμός του νέου πλαισίου για την ίδρυση και ανάπτυξη τεχνοβλαστών από ακαδημαϊκούς φορείς, Μάριος Σιούφας, Δικηγόρος, Αναπληρωτής Διευθύνων Εταίρος της δικηγορικής εταιρείας Σιούφας και Συνεργάτες.

**15:30-16.00:**

«Ίδρυση Τεχνοβλαστών στο ΕΚΠΑ και Υποστήριξη από το Κέντρο Αρχιμήδης», Δρ. Γιάννης Δημητρακόπουλος, Υπεύθυνος Γραφείου Μεταφοράς Τεχνολογίας, Κέντρο Αρχιμήδης ΕΚΠΑ.